cyanic-selkie/wikianc huggingface dataset:
Μανώλης Στεφανουδάκης
Βιογραφικό
Η αγωνιστική  χρονιά του 2019 ξεκίνησε στα Ηνωμένα Αραβικά Εμιράτα στο 9th Sharjah International OpenAthleticsMeeting. ΟΚρητικός Αθλητής πρόσθεσε δυο ακόμα διεθνής διακρίσεις στο βιογραφικό του, κατακτώντας δύο ασημένια μετάλλια, ένα στον ακοντισμό με βολή στα 27,95μ. και ένα στη σφαιροβολία  με βολή στα 7,88 μ. .Η αυλαίαστο Ντουμπάι έπεσεμε τηνκατάκτηση του χάλκινουμετάλλιου στον ακοντισμό κατηγορίας F54 με καλύτερη επίδοση στα 28 μέτρα 23 εκατοστά στο 11thFazzaChampionshipsWorldParaAthleticsGrandPrix 2019.
Τον Απρίλιο ο Κρητικός παραολυμπιονίκης πραγματοποίησε άλλη μια εξαιρετική εμφάνιση στο 4th International AthleticsMeeting of Μarrakesh κατακτώντας δύο μετάλλια. Στης 25 Απριλίου, κατέφερε να πετάξει το ακόντιο του στα 29,05 μ. και να ξεπεράσει τους συναθλητές του κατακτώντας την 1η θέση και το χρυσό μετάλλιο σε μια διοργάνωση  με υψηλό ανταγωνισμό. Ενώ στης 26 Απριλίου κατέκτησε τη 2η θέση και το ασημένιο μετάλλιο στην σφαιροβολία.
Ο Παγκόσμιος Πρωταθλητής συμμετείχε στο Πανελλήνιο Πρωτάθλημα Στίβου ΟΠΑΠ 2019 όπου προστέθηκαν άλλα δύο χρυσά πανελλήνια μετάλλια στη συλλογή του,ένα στην σφαιροβολία με βολή στα 8,06 μ. κι ένα στο ακόντιο με βολή  στα 28,81 μ.
Το 2020 ο Παγκόσμιος Πρωταθλητής ξεκίνησε τους αγώνες του στο Μαρόκο και για άλλη μια φορά ανέβηκε στο βάθρο των νικητών αφού κατέκτησε την πρώτη θέση στον ακοντισμό με βολή 29,40μ. και το ασημένιο μετάλλιο στην σφαιροβολία με βολή 7,93 μ.στο 5th International Para Athletics Meeting of Marrakech. Λόγω της πανδημίας ο υπεραθλητής ολοκλήρωσε τις αγωνιστικές του υποχρεώσεις στο Πανελλήνιο Πρωτάθλημα Στίβου ΑμεΑ κατακτώντας δύο χρυσά μετάλλια, ένα στον ακοντισμό με βολή στα 27,51 μ. και ένα στη σφαιροβολία με βολή στα 8,03 μέτρα.
Παραολυμπιακοί Αγώνες
Το 12ο μετάλλιο στους 14ους Παραολυμπιακούς Αγώνες «Λονδίνο 2012», δια χειρός Μανώλη Στεφανουδάκη, πανηγύρισε η ελληνική αποστολή. Ο αθλητής της Μεγαλονήσου με 27 μέτρα 37 εκατοστά που σημείωσε στην τρίτη βολή, πήρε το χάλκινο μετάλλιο του ακοντισμού κατηγορίας F54/55/56, σημειώνοντας παράλληλα την καλύτερη επίδοση του για το 2012.
Οι βολές του Στεφανουδάκη, ο οποίος με τη συμπλήρωση των τριών πρώτων βολών ήταν στην πρώτη θέση, ήταν 26.84, 27.24, 27.37, 26.51, 26.88, 26.82μ.
Επίσης συμμετείχε και στον τελικό της σφαιροβολίας όπου και κατετάγει 17ος.
Στις 9 Σεπτεμβρίου 2016 ο Μανώλης Στεφανουδάκης κατέκτησε την κορυφή του ακοντισμού και στέφθηκε χρυσός παραολυμπιονίκης  με βολή στα 29,45 μ., (που αποτελεί και ρεκόρ αγώνων) και κατέλαβε την πρώτη θέση στους Παραολυμπιακούς Αγώνες του Ρίο στη Βραζιλία. Ο Μεσσαρίτης αθλητής είχε άλλες τέσσερις έγκυρες βολές που μετρήθηκαν 29.42μ., 27.47μ., 28.02μ. και 28.84μ.
Ο Γίγαντας Αθλητής από τη Κρήτη κατάφερε να βρίσκεται στην κορυφή του κόσμου για τρία συνεχόμενα χρόνια, αποδεικνύοντας σε κάθε του συμμετοχή πως δικαίως βρίσκεται στην ελίτ του παγκόσμιου αθλητισμού.
Ο Κρητικός Παραολυμπιονίκης πρόσθεσε μια σπουδαία διάκριση στη φαρέτρα του με την κατάκτηση του ασημένιου μεταλλίου στο Ευρωπαϊκό πρωτάθλημα της Γερμανίας το 2018.
Το 2019 ο Παγκόσμιος υπεραθλητής έκανε την καλύτερη εμφάνιση της καριέρας του καρφώνοντας το ακόντιό του στα στα 29.76 μ.(ατομικό ρεκόρ) και κατέκτησε τη 2η θέση στο Παγκόσμιο πρωτάθλημα στίβου ΑμεΑ στα Ηνωμένα Αραβικά Εμιράτα
Κατηγορία:Έλληνες παραολυμπιονίκες του στίβου Κατηγορία:Παραολυμπιονίκες
Savoir vivre
Το Savoir Vivre (σαβουάρ βιβρ) είναι εγχειρίδιο σύμφωνα με το οποίο ο αναγνώστης μαθαίνει να εφαρμόζει στο σύνολο της ζωής του, κανόνες καλής συμπεριφοράς. Άλλωστε αυτή είναι και η ετυμολογία του : να ξέρεις να ζεις. Είναι η γνώση του τι ακριβώς η κοινωνία θεωρεί αποδεκτό, του τι ζητά από εμάς και του τι πρέπει να πράττουμε σε κάθε στιγμή και περίσταση της ζωής μας.
Η εξέλιξη των βιβλίων καλής συμπεριφοράς
Ο γνωστός ανθρωπιστής και συγγραφέας της Αναγέννησης Έρασμος με το έργο του "De civilitate morum puerilium libellus" (1526) εισάγει την έννοια της καλής συμπεριφοράς. Είναι τέτοια η επιτυχία του οδηγού του, που συνεχίζεται να εκδίδεται ως τα τέλη του 18ου αιώνα. Η εξέλιξη του είναι ουσιαστική, δεν μιλούμε πλέον μόνο για ηθικοπλαστικές αξίες, αλλά για τον άνθρωπο που ξέρει να ζήσει, αυτόν που έχει ανατραφεί έτσι ώστε να συμπεριφέρεται με ευγένεια σε όλες τις περιστάσεις της ζωής του. Η λέξη savoir vivre πρωτοεμφανίζεται το 1671 στο βιβλίο του Αντουάν ντε Κουρτέν "Νέος οδηγός του πολιτισμού που χρησιμοποιείται στη Γαλλία μεταξύ των τίμιων ανθρώπων"''. Ο Γάλλος συγγραφέας δίνει ουσιαστικές συμβουλές για πρακτικά θέματα, από το πώς πρέπει να φερθούμε μπαίνοντας στο σπίτι ενός αριστοκράτη και πώς πρέπει να μιλάμε μέχρι τον τρόπο που θα γράψουμε ένα γράμμα, τον τρόπο συμπεριφοράς ενός ανώτερου προς ένα κατώτερο κ.ά Το 1747 ο Τζωρτζ Ουάσιγκτον συγγράφει έναν οδηγό με τίτλο "Κανόνες πολιτισμού". Όμως το πιο διαδεδομένο βιβλίο του 18ου αιώνα ήταν το "Γράμματα στο γιό του" του Λόρδου Τσεστερφίλντ. Το 1789 με τη Γαλλική Επανάσταση αλλάζει το κοινωνικό μοντέλο της απόλυτης μοναρχίας και ο θρίαμβος της αστικής τάξης αντικατοπτρίζεται στο εγχειρίδιο "Κανόνες του savoir vivre μέσα στη μοντέρνα κοινωνία" (1889) που γράφει η βαρώνη Σταφ-ψευδώνυμο. Το βιβλίο αυτό γίνεται το σημείο αναφοράς σε όλα τα μήκη και πλάτη του πολιτισμένου κόσμου. Το βιβλίο "Ετικέτα" της Έμιλυ Ποστ του 20ου αιώνα αποτελεί παράδειγμα προς μίμηση ακόμα και στις μέρες μας. (14 εκδόσεις)
Το savoir vivre στην Ελλάδα
Στην Ελλάδα σταθμό αποτελεί το βιβλίο της Ελένης Χαλκούση " Σαβουάρ Βιβρ" τη δεκαετία του '60, έκδοση η οποία καταγράφει με περιγραφικό τρόπο την ελληνική πραγματικότητα. Η Ελένη Χαλκούση, δημοσιογράφος και ηθοποιός στο επάγγελμα καταφέρνει να μπει σε πολλά ελληνικά σπίτια για να αποδείξει το αυτονόητο : οι κακοί τρόποι συμπεριφοράς δεν ήταν και δε θα είναι ποτέ της μόδας. . Τα τελευταία χρόνια διεθνώς και στην Ελλάδα, γίνονται πολλές προσπάθειες για να καλυφθεί το αναγνωστικό κοινό γύρω από το θέμα του savoir vivre. Οι μέχρι τώρα όμως εκδόσεις στην Ελλάδα περιορίζονται σε ανατυπώσεις προηγούμενων βιβλίων ή μεταφράσεις ξένων εγχειριδίων που δεν ανταποκρίνονται στην ελληνική πραγματικότητα. Από τις τελευταίες εκδόσεις καλής συμπεριφοράς στη χώρα μας, αποτελεί το βιβλίο του Χρήστου Ζαμπούνη, "Savoir Vivre".
Παραπομπές
Κατηγορία:Εθιμοτυπία
Κένεθ Μάρτιν
Ο Κένεθ Μάρτιν (Kenneth Martin,1905-1984) ήταν Άγγλος ζωγράφος και γλύπτης του 20ού αιώνα.
Βιογραφία
Γεννήθηκε στο Σέφιλντ το 1905 και σπούδασε στην τοπική Σχολή Καλών Τεχνών (1921-1923) και αργότερα στο Βασιλικό Κολέγιο Τεχνών του Λονδίνου (1929-1932) ενώ ταυτόχρονα εργαζόταν ως σχεδιαστής. Το 1943 πραγματοποίησε την πρώτη του ατομική έκθεση στο Λέστερ. Από το 1946 ως το 1967 δίδασκε στο Κολέγιο Καλών Τεχνών Goldsmiths. Από το 1951 και μετά ασχολήθηκε με την κινητική τέχνη. Τα επόμενα χρόνια ανέλαβε διάφορες κατασκευές για δημόσιους χώρους όπως στη Σχολή Μηχανικών του Πανεπιστημίου του Καίμπριτζ και σε άλλα εκπαιδευτικά ιδρύματα του Ηνωμένου Βασιλείου και της Ολλανδίας. Το έργο του Μάρτιν ήταν συνδεδεμένο με το καλλιτεχνικό ρεύμα του κονστρουκτιβισμού.
Το 1975 η πινακοθήκη Tate του Λονδίνου οργάνωσε μεγάλη αναδρομική έκθεση προς τιμήν του. Πέθανε το 1984. Ήταν παντρεμένος από το 1930 με την επίσης γλύπτρια Μαίρη Μάρτιν (Μπλάμφορντ) με την οποία έζησε μαζί μέχρι το θάνατό της το 1969.
Παραπομπές
Κατηγορία:Άγγλοι ζωγράφοι Κατηγορία:Άγγλοι γλύπτες
Κοινές εκδόσεις αναμνηστικών κερμάτων των 2 ευρώ
Κατά κανόνα, η κάθε χώρα της ζώνης του ευρώ μπορούσε να εκδίδει ετησίως ένα μόνο αναμνηστικό κέρμα των 2 ευρώ. Κατ' εξαίρεση, μπορούσε να εκδώσει και δεύτερο, υπό την προϋπόθεση ότι η έκδοση θα πραγματοποιηθεί από κοινού με τις άλλες χώρες της ζώνης του ευρώ για τον εορτασμό γεγονότων ευρωπαϊκής σημασίας. Ήδη από το 2012 μπορεί να εκδίδει και δεύτερο εθνικό αναμνηστικό δίευρο, με πρώτη εφαρμογή από το Λουξεμβούργο, που το έτος αυτό εξέδοσε τρία αναμνηστικά, δυο εθνικά και ένα κοινό (10 έτη κυκλοφορίας του Ευρώ).
Τα κέρματα που εκδίδονται από κοινού, φέρουν το ίδιο σχέδιο στην εθνική τους όψη, ενώ το όνομα της χώρας έκδοσης και το εορταζόμενο γεγονός αναγράφονται στην αντίστοιχη γλώσσα.
Συνθήκη της Ρώμης (2007)
Η πρώτη κοινή έκδοση έγινε το 2007 για τη συμπλήρωση 50 χρόνων από την υπογραφή της Συνθήκης της Ρώμης που θεωρείται το ιδρυτικό έγγραφο της Ευρωπαϊκής Ένωσης. Συμμετείχαν οι 13 χώρες μέλη της ευρωζώνης: Αυστρία, Βέλγιο, Γαλλία, Γερμανία, Ελλάδα, Ιρλανδία, Ισπανία, Ιταλία, Λουξεμβούργο, Ολλανδία, Πορτογαλία, Σλοβενία και Φινλανδία. Το σχέδιο απεικονίζει ένα ανοιχτό βιβλίο που συμβολίζει το κείμενο της συνθήκης πάνω σε ένα φόντο βασισμένο σε σχέδιο του Μιχαήλ Άγγελου για την πλατεία του Καπιτωλίου στη Ρώμη, την πόλη όπου υπογράφηκε η συνθήκη. Στο πάνω μέρος υπάρχει η επιγραφή PACTVM ROMANVM QVINQVAGENARIVM στα λατινικά ή σε μετάφραση στη γλώσσα της χώρας (ΣΥΝΘΗΚΗ ΤΗΣ ΡΩΜΗΣ 50 ΧΡΟΝΙΑ στα Ελληνικά).
10η επέτειος της Οικονομικής και Νομισματικής Ένωσης (2009)
Το 2009 συμπληρώθηκαν 10 χρόνια από τη γέννηση του ευρώ ως νομισματική μονάδα (τα πρώτα χαρτονομίσματα και κέρματα κυκλοφόρησαν το 2002). Για τον εορτασμό της επετείου έγινε η δεύτερη κοινή έκδοση αναμνηστικού κέρματος. Μέχρι το 2009 οι χώρες της ευρωζώνης έγιναν 16 (η Κύπρος και η Μάλτα έγιναν μέλη το 2008 και η Σλοβακία το 2009). Το σχέδιο της έκδοσης έγινε αντικείμενο διαγωνισμού με ψηφοφορία στο διαδίκτυο. Κέρδισε το σχέδιο του Γιώργου Σταματόπουλου, γλύπτη της Τράπεζας της Ελλάδος που έχει επίσης σχεδιάσει την εθνική όψη των ελληνικών κερμάτων ευρώ. Η τεχνοτροπία του σχεδίου αναπαριστά το ευρώ ως «αποτέλεσμα της μακραίωνης ιστορίας των εμπορικών συναλλαγών του ανθρώπου, που ξεκίνησαν προϊστορικά ως συναλλαγές σε είδος».
Δέκα έτη ευρώ (2012)
Για να εορταστούν τα δέκα έτη του ευρώ, οι υπουργοί οικονομικών της ευρωζώνης αποφάσισαν να κόψουν τα κράτη μέλη της ζώνης του ευρώ αναμνηστικό κέρμα των 2 ευρώ με κοινό σχέδιο στην εθνική όψη. Οι πολίτες και οι κάτοικοι της ευρωζώνης επέλεξαν με δημόσια διαδικτυακή ψηφοφορία το σχέδιο που ανεδείχθη νικητής. Όσοι ψήφισαν μπορούσαν να διαλέξουν μεταξύ πέντε σχεδίων, τα οποία είχαν προεπιλεγεί από κριτική επιτροπή από επαγγελματίες στο πλαίσιο διαγωνισμού σχεδίου στον οποίο προσκλήθηκαν να συμμετάσχουν πολίτες από κάθε χώρα της ευρωζώνης, και επέλεξαν το σχέδιο που φιλοτέχνησε ο Helmut Andexlinger, επαγγελματίας σχεδιαστής στο νομισματοκοπείο της Αυστρίας.
Τριάντα χρόνια Ευρωπαϊκής Σημαίας (2015)
Για να εορταστούν τα τριάντα χρόνια καθιέρωσης της Ευρωπαϊκής Σημαίας, οι υπουργοί οικονομικών της ευρωζώνης αποφάσισαν να κόψουν τα κράτη μέλη της ζώνης του ευρώ αναμνηστικό κέρμα των 2 ευρώ με κοινό σχέδιο στην εθνική όψη. Οι πολίτες και οι κάτοικοι της ευρωζώνης επέλεξαν με δημόσια διαδικτυακή ψηφοφορία το σχέδιο που ανεδείχθη νικητής. Όσοι ψήφισαν μπορούσαν να διαλέξουν μεταξύ πέντε σχεδίων, τα οποία είχαν προεπιλεγεί από κριτική επιτροπή από επαγγελματίες στο πλαίσιο διαγωνισμού σχεδίου στον οποίο προσκλήθηκαν να συμμετάσχουν πολίτες από κάθε χώρα της ευρωζώνης, και επέλεξαν το σχέδιο που φιλοτέχνησε ο κ. Γιώργος Σταματόπουλος, επαγγελματίας σχεδιαστής στο νομισματοκοπείο της Ελλάδας.
Τριάντα πέντε χρόνια του προγράμματος Erasmus (2022)
Για τον εορτασμό των 35 ετών του προγράμματος Erasmus, οι υπουργοί οικονομικών της ζώνης του ευρώ αποφάσισαν ότι τα κράτη μέλη της ζώνης του ευρώ μπορούν να κόψουν αναμνηστικό κέρμα των 2 ευρώ με ένα κοινό σχέδιο στην εθνική όψη. Το κοινό επέλεξε το νικητήριο σχέδιο με ψηφοφορία στο διαδίκτυο. Οι ψηφίσαντες είχαν να επιλέξουν μεταξύ έξι σχεδίων, τα οποία είχαν προεπιλεγεί από κριτική επιτροπή αποτελούμενη από επαγγελματίες, κατόπιν διαγωνισμού σχεδίου μεταξύ των κρατών μελών της ζώνης του ευρώ, και επέλεξαν το σχέδιο του κ. Joaquin Jimenez, επαγγελματία σχεδιαστή του Monnaie de Paris (Νομισματοκοπείο των Παρισίων).
Παραπομπές
Κατηγορία:Κέρματα ευρώ Κατηγορία:Νομισματολογία Κατηγορία:Αναμνηστικά κέρματα ευρώ
Σιδηροδρομικός Σταθμός Νικηφόρου
300px|μικρογραφία|δεξιά|Ο σιδηροδρομικός σταθμός Ο Σιδηροδρομικός Σταθμός Νικηφόρου ήταν σιδηροδρομικός σταθμός στο Νικηφόρο του νομού Δράμας. Βρίσκεται έξω από τον οικισμό. Ο σταθμός άνοιξε το 1896 και εξυπηρετείται από τα υπεραστικά τρένα ανάμεσα σε Θεσσαλονίκη και Αλεξανδρούπολη. Το κτήριο του σταθμού μαζί με ορισμένα βοηθητικά του κτήρια έχουν χαρακτηριστεί ως μνημεία.
Παραπομπές
Νικηφόρος Νικηφόρος
Μαρώνι
Το Μαρώνι είναι κοινότητα της επαρχίας Λάρνακας στην Κύπρο.
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Εξωτερικοί σύνδεσμοι
Κατηγορία:Κοινότητες της Επαρχίας Λάρνακας
Αρχάμπολη
Η Αρχάμπολη (ή Χαρχάμπολη) είναι περιοχή 50 χλμ βορειοανατολικά της Καρύστου, μεταξύ των οικισμών Ευαγγελισμός και Θύμι, όπου βρίσκεται ο αρχαιολογικός χώρος στον οποίο σώζονται τα ερείπια ενός οργανωμένου οικιστικού συνόλου. Στην τοποθεσία υπάρχει μια μικρή αλλά πλούσια αμμουδιά.
Ιστορία
Η χαράδρα της Αρχάμπολης, όπου είναι ορατά αρχαία ευρήματα που πιθανόν αποτελούσαν ίσως μια οργανωμένη πόλη ή απλώς ένα οικισμό μεταλλωρύχων και ο οποίος χρονολογείται απ΄τον 8ο έως 1ο αιώνα π.Χ και εγκαταλείφθηκε για άγνωστη αιτία κατά τη Ρωμαϊκή περίοδο. Επίσης η περιοχή λεηλατήθηκε από τον Μιθριδάτη το 80 π.Χ.
Στην αρχαιότητα αποτελούσε ένα από τα μεταλλεία του Καφηρέα και ένας από τους αρχαιότερους οικισμούς στην περιοχή, η εξαφάνισή της οφείλεται, εκτός από το πέρασμα του χρόνου, σε διάφορα φυσικά αίτια.
Σήμερα αν και δεν είναι ιδιαίτερα γνωστή,είναι από της περιοχές του Καφηρέα που επισκέπτονται αρκετοί (για τα δεδομένα της περιοχής)-κυρίως για ψάρεμα - και από την Ελλάδα αλλά και από το εξωτερικό,και οφείλεται κυρίως στην όμορφη αλλά και πλούσια αμμουδιά που διαθέτει,αλλά και στο γεγονός ότι αποτελεί ένα ιδιαίτερο τοπίο.
Στην περιοχή υπάρχει μια μικρή Εκκλησία Άγιος Γεώργιος και γιόρταζε κατά παράδοση την πρώτη Κυριακή του Μάη.
Εξωτερικοί σύνδεσμοι
Κατηγορία:Νομός Εύβοιας
Π.Α.Σ. Ωρωπός
Ο '''Π.Α.Σ. Ωρωπός''' είναι ερασιτεχνικό αθλητικό σωματείο που εδρεύει στον Ωρωπό Αττικής. Ιδρύθηκε το 1947 και χρώματά του είναι το μαύρο και το λευκό. Η ομάδα μετράει 2 συμμετοχές στη Δ' Εθνική Κατηγορία. Αυτό το διάστημα συμμετέχει στην ερασιτεχνική B' Κατηγορία της ΕΠΣΑΝΑ. Έδρα της αποτελεί το Δημοτικό Στάδιο Νέων Παλατίων Ωρωπού (χωρητικότητας περίπου 2.000 θεατών) στα Νέα Παλάτια Ωρωπού.
Ιστορικά στοιχεία
Από τους ποδοσφαιριστές της ομάδας σημαντικότερη εξέλιξη είχε ο Δημήτρης Κολοβός, ο οποίος το 2010 συνέχισε στο πρωτάθλημα της Superleague και συγκεκριμένα στον Πανιώνιο.
Αναλυτικά η παρουσία στην Δ' Εθνική
Ο Π.Α.Σ. Ωρωπός έχει 2 συμμετοχές στην Δ' Εθνική:
Εξωτερικοί σύνδεσμοι
Κατηγορία:Αθλητικοί σύλλογοι Αττικής Κατηγορία:Ιδρύσεις αθλητικών συλλόγων το 2005 Κατηγορία:Ποδοσφαιρικές ομάδες Ελλάδας
1879
Η παρούσα σελίδα αφορά το έτος 1879 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
Σοβαρό οξύ αναπνευστικό σύνδρομο
thumb|[[Ακτινογραφία θώρακος ασθενή με SARS, όπου διακρίνονται πυκνώσεις.]] Το σοβαρό οξύ αναπνευστικό σύνδρομο (ΣΟΑΣ), γνωστό και ως SARS, (αρκτικόλεξο της αγγλικής ονομασίας severe acute respiratory syndrome) είναι ιογενής νόσος του αναπνευστικού συστήματος, ζωονοσικής προέλευσης, η οποία προκαλείται από τον κορονοϊό του SARS. Μια επιδημία του SARS καταγράφηκε από τον Νοέμβριο του 2002 μέχρι τον Ιούλιο του 2003 στη νότια Κίνα. Συνολικά καταγράφηκαν σε 37 χώρες 8.098 περιστατικά και 774 επιβεβαιωμένοι θάνατοι, με τα περισσότερα περιστατικά να παρατηρούνται στην Κίνα και Χονγκ Κονγκ (θνητότητα 9,6%), σύμφωνα με τον Παγκόσμιο Οργανισμό Υγείας. Τα τελευταία περιστατικά καταγράφηκαν το 2004 και από τότε δεν έχουν αναφερθεί νέα. Το 2017, Κινέζοι επιστήμονες ανακοίνωσαν ότι ο ιός προερχόταν από ρινολοφίδες νυχτερίδες των σπηλαίων της επαρχίας Γιουνάν, με ενδιάμεσο ξενιστή τη μοσχογαλή.
Παραπομπές
κατηγορία:Ιογενείς ασθένειες Κατηγορία:Παθήσεις του αναπνευστικού συστήματος
Νότιος Καύκασος
Ο Νότιος Καύκασος (Ρωσικά: Закавказье) ή Υπερκαυκασία, απαντάται και ως Τρανσκαύκασος ή Τρανσκαυκασία , είναι γεωπολιτική περιοχή στα σύνορα της ανατολικής Ευρώπης και της νοτιοδυτική Ασίας. Ειδικότερα, η Υπερκαυκασία καλύπτει το νότιο τμήμα του Καυκάσου και των πεδινών εκτάσεων που τον περιβάλλουν και βρίσκεται στα όρια μεταξύ των ηπείρων της Ευρώπης και της Ασίας. Εκτείνεται νότια στη νοτιοδυτική Ρωσία, την Τουρκία και τα σύνορα της Αρμενίας και από τη Μαύρη θάλασσα δυτικά έως τις ακτές της Κασπίας και ανατολικά στα σύνορα του Ιράν. Η περιοχή περιλαμβάνει το νότιο τμήμα της οροσειράς του μεγάλου Καυκάσου, ολόκληρο τον μικρό Καύκασο, τις πεδιάδες της Κολχίδας, τα όρη Ταλίς και το ανατολικό τμήμα των υψιπέδων της Αρμενίας. Μαζί με τον βόρειο Καύκασο (Ciscaucasia), η Υπερκαυκασία αποτελεί μέρος της ευρύτερης γεωγραφικής περιοχής του Καυκάσου, που χωρίζει την ευρωπαϊκή από την ασιατική ήπειρο.
Εξωτερικοί σύνδεσμοι
Κατηγορία:Καύκασος Καυκασος Νοτιος
Χαράλαμπος Ζούρας
Ο Χαράλαμπος Ζούρας, (Βούρβουρα, 1 Ιανουαρίου 1885 – 1972), ήταν Έλληνας, ιατρός και αθλητής, ο οποίος αγωνίστηκε στους Θερινούς Ολυμπιακούς Αγώνες του 1908, λαμβάνοντας την 4η θέση στον ελεύθερο ακοντισμό.
Βιογραφία
Ο Χαράλαμπος Ζούρας γεννήθηκε στα Βούρβουρα της Αρκαδίας, την 1 Ιανουαρίου 1885. Σπούδασε στην Ιατρική Σχολή του Πανεπιστημίου Αθηνών και παράλληλα ασχολήθηκε με τον αθλητισμό. Παντρεύτηκε τη Θωμαή Μετριτίκα από τον Άγιο Ανδρέα Κυνουρίας, με την οποία απέκτησε τέσσερα παιδιά. Πέθανε το 1972. Σύμφωνα με παλιούς συναθλητές του ήταν «πολυμαθέστατος και άνθρωπος της επιστήμης και των γραμμάτων, σπούδασε ιατρός στο Πανεπιστήμιο Αθηνών και με ιδιαίτερη ευγένεια αλλά και αποτελεσματικότητα ασκούσε το επάγγελμά του, μέχρι τα βαθιά γεράματά του».
Αθλητής του Πανελληνίου Γ.Σ
left|50px|[[Πανελλήνιος Γυμναστικός Σύλλογος.]] Ο Ζούρας ως αθλητής του Πανελληνίου Γυμναστικού Συλλόγου (Πανελλήνιος Γ.Σ) ήταν βασικά αθλητής όλων των ρίψεων, πρωταθλητής Ελλάδος στη Δισκοβολία και το Πένταθλο. Σύμφωνα, με συναθλητές του και παλαιά μέλη της “Ελληνικής Ένωσης Συμμετετασχόντων σε Ολυμπιακούς Αγώνες (ΕΣΟΑ)“: «Είχε βέβαια ένα ιδιαίτερο εγωισμό και ένα αριστοκρατικό στυλ, κάτι που δεν του επέτρεψε να ασχοληθεί με τα διοικητικά του ΠΓΣ, παρ’ όλον ότι αγαπούσε ιδιαίτερα το Σύλλογό του».
1908: Ολυμπιάδα του Λονδίνου
left|150px|[[Θερινοί Ολυμπιακοί Αγώνες 1908.]] Στην Ολυμπιάδα του Λονδίνου, που έγινε το 1908, κάτω από πολύ άσχημες καιρικές συνθήκες, τελέσθηκαν 2 αγωνίσματα Ακοντισμού. Οι Αγώνες περιελάμβαναν πολλά περίεργα – κατά τη διεξαγωγή τους – λόγω της ιδιομορφίας, αλλά και της ισχυρογνωμοσύνης των Άγγλων που εφήρμοζαν κανονισμούς οι οποίοι δεν είχαν καθιερωθεί διεθνώς.
Στο αγώνισμα του Ελεύθερου Ακοντισμού (Men's freestyle javelin throw) ο Σουηδός Έρικ Λέμιγκ (Eric Lemming), κατετάγη πρώτος (1ος) Ολυμπιονίκης, με 54.44 μέτρα και παγκόσμιο ρεκόρ (WR), ο  Μιχαήλ Δώριζας κατετάγη δεύτερος (2ος) Ολυμπιονίκης με 51.36 μέτρα και ο Νορβηγός Αρν Χάλσε (Arne Halse) τρίτος (3ος) Ολυμπιονίκης με 49.73 μέτρα.
Ο Χαράλαμπος Ζούρας (που σε διάφορους; αθλητικούς καταλόγους αναφέρεται, λανθασμένα, ως Κωνσταντίνος Ζούρας) τερμάτισε τέταρτος (4ος), με επίδοση 48.61 μέτρα, (παρόλο που κάποιες πηγές τον αναφέρουν ως 3ο Ολυμπιονίκη). Συμμετείχε, επίσης, και στο άλλο άθλημα του ακοντισμού (Men's javelin throw), αλλά το αποτέλεσμά του είναι άγνωστο, (πάντως μεταξύ της 8ης και 16ης θέσης).
1908: Πανευρωπαϊκοί αγώνες στο Παρίσι
Λίγες καρό αργότερα από τους Ολυμπιακούς, στους Πανευρωπαϊκούς αγώνες στο Παρίσι, με τη συμμετοχή και Αμερικανών αθλητών, ο Χαράλαμπος Ζούρας ήρθε πρώτος στο ακόντιο, καταρρίπτοντας το Ολυμπιακό του ρεκόρ.
1910 & 1912: Ελληνοαιγυπτιακοί αθλητικοί αγώνες του Ρον-Πουέν Αλεξάνδρειας
Το Μάρτιο του 1910 ο Χαράλαμπος Ζούρας συμμετείχε στους Ελληνοαιγυπτιακούς αθλητικούς αγώνες του Ρον-Πουέν της Αλεξάνδρειας όπου και κατέλαβε την πρώτη θέση στο ακόντιο και στο πένταθλο. Σύμφωνα με τους παλαιούς συγχωριανούς του και τη λαογραφική παράδοση του χωριού του: ''«Πριν αρχίσουν οι αγώνες είχε παρακαλέσει τους φίλους του και τους συναθλητές του, αν νικήσει, να μη φωνάξουν το όνομά του, αλλά το χωριό του, τα Βούρβουρα. Ακούστηκε δυο φορές ότι νίκησε... ο Βούρβουρας στον ακοντισμό και στο Πένταθλο». Επίσης, σύμφωνα με σχετικές λαογραφικές αναφορές: «Συγκινητική ήταν και η συνάντηση του Χαράλαμπου Ζούρα με έναν Έλληνα Βουρβουραίο που έμενε στην Αλεξάνδρεια» ''
Στους Ελληνοαιγυπτιακούς αγώνες του 1912 της Αλεξάνδρειας, ο Χαράλαμπος Ζούρας ήρθε πρώτος στη δισκοβολία καταρρίπτοντας το ελληνικό ρεκόρ, πρώτος στο Πένταθλο και δεύτερος στο ακόντιο και στο λιθάρι.
Εξωτερικοί σύνδεσμοι
Κατηγορία:Έλληνες αθλητές του ακοντισμού Κατηγορία:Αθλητές στίβου Πανελληνίου Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 1908 Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Ποικιλία (σερβίρισμα)
Ποικιλία ονομάζεται πιάτο που σερβίρεται σε ελληνικά εστιατόρια και το οποίο περιέχει, ανάλογα με το εστιατόριο και το όνομα του πιάτου, ποικιλία από τα προϊόντα που συνήθως έχει το εστιατόριο. Η ποικιλία είναι συνηθισμένη επιλογή σε εστιατόρια και τρώγεται συνήθως ως κοινό πιάτο και δεν έχει ο κάθε συνδαιτυμόνας τη δική του. Συνήθως η παραγγελία περιγράφει και την ποσότητα (π.χ. "Μια ποικιλία για τρεις παρακαλώ").
Παραπομπές
Κατηγορία:Ελληνική κουζίνα Κατηγορία:Ορεκτικά
Μάλα Σοτσάνιτσα
Η Μάλα Σοτσάνιτσα (σερβικά κυριλλικά: Мала Сочаница) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε 240 κατοίκους.
Ιστιοπλοΐα στους Θερινούς Ολυμπιακούς Αγώνες 2020 – RS:X γυναικών
Μορφή Αγωνίσματος
Το αγώνισμα αποτελείται από 12 διαφορετικές ιστιοδρομίες και τον τελικό αγώνα μεταλλίου. Όλες οι αθλήτριες ξεκινάν και πλέουν μαζί μια προκαθορισμένη διαδρομή, ενώ πρέπει να περάσουν από συγκεκριμένα σημάδια/σημαδούρες πριν τερματίσουν. Στο τέλος κάθε ιστιοδρομίας, κάθε αθλήτρια λαμβάνει βαθμούς ποινής, ανάλογα με την θέση που τερμάτισε (πχ. η πρώτη λαμβάνει 1 βαθμό, η δεύτερη 2 κ.ο.κ.). Στο τέλος των 12 ιστιοδρομιών τα 10 σκάφη που συγκέντρωσαν τους λιγότερους βαθμούς ποινής, προκρίνονται στον αγώνα μεταλλίου. Κάθε αθλήτρια, έχει το δικαίωμα να αποκλείσει μια ιστιοδρομία από την συνολική καταμέτρηση των βαθμών ποινής, εκτός του αγώνα μεταλλίου, ο οποίος μετράει διπλά. Αυτή που συγκέντρωσε τους λιγότερους βαθμούς ποινής μετά από όλους τους αγώνες, είναι η νικήτρια. Σε περίπτωση ισοβαθμίας, υπερτερεί η αθλήτρια που τερμάτισε πιο γρήγορα στον αγώνα μεταλλίου.
Μάλα Σοτσάνιτσα
Εξωτερικοί Σύνδεσμοι
Κατηγορία:Οικισμοί της Ντέρβεντα
Ιστιοπλοΐα στους Θερινούς Ολυμπιακούς Αγώνες 2020 – RS:X γυναικών
Παραπομπές
Κατηγορία:Ιστιοπλοΐα στους Θερινούς Ολυμπιακούς Αγώνες 2020
Μονσώ-λε-Μιν
Το Μονσώ-λε-Μιν (γαλλ. Montceau-les-Mines) είναι πόλη στο νομό Σον-ε-Λουάρ, στην περιοχή της Βουργουνδίας στα ανατολικά της Γαλλίας.
Ιστορία
Το Μονκό-λε-Μιν είναι μια παλιά πόλη ανθρακωρύχων. Συγκεκριμένα, κατά τον 16ο αιώνα ανακαλύφτηκε στην περιοχή άνθρακας. Το θέρετρο που τότε λεγόταν "Λε Μονκό", από την στιγμή εκείνης της ανακάλυψης άρχισε να αναπτύσσεται.
Το "Λε Μονκό" έγινε οριστικά πόλη, μετά την κατασκευή του καναλιού του κέντρου την περίοδο 1783-1791. Και αφού πήρε την ονομασία "compagnie des mines" (εταιρεία ορυκτών) ξεκίνησε η εξόρυξη άνθρακα το 1833. Επίσημη ημερομηνία ίδρυσης: 24 Ιουνίου 1856. Ένας νόμος όρισε το χωριό του Μονκό-λε-Μιν, πληθυσμού 1.300 κατοίκων, σε μια έκταση όπου βρίσκονταν τα χωριά Μπλανζύ, Σαιν-Βαλιέ, Σαιν-Μπεράν-σου-Σανβίνι, και Σανβίνι-λε-Μιν. Ένα νεκροταφείο και μια εκκλησία χτίστηκαν εκεί από την εταιρεία, σε ένα δείγμα του πατερναλισμού στον κόσμο της βιομηχανίας εξορύξεων.
Πολλές μαζικές λαϊκές κινητοποιήσεις έλαβαν χώρα στα τέλη του 19ου αιώνα και στις αρχές του 20ού στην ευρύτερη περιοχή.
Ο άνθρακας βοηθούσε στην οικονομική ανάπτυξη της πόλης ως και το 1918. Στη διάρκεια του Α΄ Παγκοσμίου Πολέμου, η παραγωγή έφτασε τους 2.786.000 τόνους. Εκείνη την εποχή ζούσαν στην πόλη περίπου 30.000 κάτοικοι. Μετά το τέλος του πολέμου όμως, η παραγωγή άρχισε να μειώνεται και διακόπηκε το 1992.
Γεωγραφία
Ο ποταμός Μπουρμπένς ρέει προς τα βόρεια μέσω της πόλης.
Αθλητισμός
Στην πόλη εδρεύει η ομάδα της Δ΄ Κατηγορίας του γαλλικού ποδοσφαίρου, ΦΚ Μονκό-Βουργουνδία, η οποία το 2007 είχε φτάσει μέχρι και τα ημιτελικά του θεσμού του Κυπέλλου Γαλλίας, αποκλειόμενη όμως εκεί από την μέλλουσα νικήτρια της διοργάνωσης, ΦΚ Σοσό.
Εξωτερικοί Σύνδεσμοι
Κατηγορία:Πόλεις της Βουργουνδίας
Ποδοσφαιρική Ομοσπονδία Νιγηρίας
Η Ποδοσφαιρική Ομοσπονδία Νιγηρίας (αγγλικά: Nigeria Football Federation, NFF) είναι το όργανο διοίκησης του ποδοσφαίρου στη Νιγηρία. Εδρεύει στην Αμπούτζα. Διοργανώνει εθνικά ερασιτεχνικά, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Νιγηρίας.
Τα επαγγελματικά πρωταθλήματα της χώρας διοργανώνονται από τη League Management Company (LMC) υπό την εποπτεία της Ποδοσφαιρικής Ομοσπονδίας Νιγηρίας.
Εξωτερικοί σύνδεσμοι
Κατηγορία:Ποδοσφαιρικές ομοσπονδίες Κατηγορία:Ποδόσφαιρο στη Νιγηρία
Δεξαμενή Νυούμπα υα Μούνγκου
Η Δεξαμενή Νυούμπα υα Μούνγκου (Αγγλικά: Nyumba ya Mungu Dam και Σουαχίλι: Bwawa la Nyumba ya Mungu), είναι ένα υδροηλεκτρικό φράγμα στην Τανζανία.
Βρίσκεται ανάμεσα στην Περιοχή Μουάνγκα (Mwanga District), στην Περιφέρεια Κιλιμαντζάρο (Kilimanjaro Region) και στην Περιοχή Σιμαντζίρο (Simanjiro District) στην Περιφέρεια Μανυάρα (Manyara Region). Το νερό ρέει κάτω από τις πλαγιές του Κιλιμαντζάρο στις βαθιές κοιλάδες. Αυτές οι ρεματιές χύνουν το νερό τους στη Δεξαμενή Νυούμπα υα Μούνγκου (Nyumba ya Mungu Dam).
Ανώτατη Λαϊκή Συνέλευση
Η Ανώτατη Λαϊκή Συνέλευση (χάνγκουλ: 최고 인민 회의) αποτελεί το νομοθετικό σώμα της Λαοκρατικής Δημοκρατίας της Κορέας (ΛΔΚ), κοινώς γνωστή ως Βόρεια Κορέα. Αποτελείται από έναν εκπρόσωπο για κάθε μία από τις 687 εκλογικές περιφέρειες, με πενταετή θητεία.
Δεξαμενή Νυούμπα υα Μούνγκου
Οι επισκέπτες μπορούν να απολαύσουν βαρκάδες, ψάρεμα, κολύμβηση και το περπάτημα γύρω από το φράγμα, για να απολαύσουν την υπέροχη θέα.
Ανώτατη Λαϊκή Συνέλευση
Το Σύνταγμα αναγνωρίζει το Εργατικό Κόμμα ως το ηγετικό κόμμα του κράτους. Το Εργατικό Κόμμα, με επικεφαλής τον Κιμ Γιονγκ-ουν, αποτελεί την κυβέρνηση της Λαοκρατικής Δημοκρατίας της Κορέας, σε ένα μονοπωλιακό συνασπισμό με το Σοσιαλδημοκρατικό Κόμμα και το Κόμμα Τσοντοϊστών Τσονγκού δημιουργώντας το Δημοκρατικό Μέτωπο για την Επανένωση της Πατρίδας. Οι εκλογές διεξάγονται κάθε πέντε έτη, με την πιο πρόσφατη το 2019.
Δεξαμενή Νυούμπα υα Μούνγκου
Μετάφραση
Nyumba ya Mungu, σημαίνει «το Σπίτι του Θεού».
Ανώτατη Λαϊκή Συνέλευση
Η Ανώτατη Λαϊκή Συνέλευση είναι το πρωταρχικό νομοθετικό σώμα της Λαοκρατικής Δημοκρατίας της Κορέας, που συνήθως αναθέτει αρμοδιότητες στο ολιγάριθμο και πιο ισχυρό Προεδρείο, που επιλέγεται από την ολομέλεια.
Δεξαμενή Νυούμπα υα Μούνγκου
Τεχνικά στοιχεία
Οι εργασίες κατασκευής του φράγματος ξεκίνησαν το 1967 και τελείωσαν το 1969. Η επίσημη ονομασία του φράγματος είναι «Pangani Hydro Systems». Το ύψος του φράγματος είναι 43 m. Λειτουργεί με 2 x 4 τουρμπίνες και η εγκατεστημένη ισχύς του είναι 8 μεγαβάτ (από 11.000 hp). Το εκμεταλλεύεται η κρατική εταιρεία ηλεκτρισμού TANESCO (TANzania Electric Supply COmpany Limited).
Ανώτατη Λαϊκή Συνέλευση
Προεδρείο
Το Προεδρείο της Ανώτατης Λαϊκής Συνέλευσης είναι το ανώτατο όργανο εξουσίας στη Βόρεια Κορέα. Ασκεί τη νομοθετική εξουσία, όταν απουσιάζει η Συνέλευση, η οποία λαμβάνει χώρα καθ' όλη τη διάρκεια, εκτός ορισμένων ημερών κάθε χρόνο. Ο Κιμ Γιονγκ Ναμ είναι ο σημερινός Πρόεδρος του Προεδρείου.
Δεξαμενή Νυούμπα υα Μούνγκου
Δεξαμενή
thumb|left|250px|Η Τιλάπια του [[Νείλος|Νείλου (Oreochromis niloticus).]] Το Νυούμπα υα Μούνγκου (Nyumba ya Mungu) είναι μια τεχνητή λίμνη στην Περιφέρεια Κιλιμαντζάρο (Kilimanjaro Region). Η δεξαμενή βρίσκεται στην Κοιλάδα του Ποταμού Πανγκάνι (Pangani River Valley) στη Στέπα Μαασάι, περίπου 50 χλμ. νοτίως του Μόσι (Moshi). Τροφοδοτείται από δύο μεγάλες εισροές, των ποταμών Κικουλέτουα (Kikuletwa) και Ρούβου (Ruvu), τα οποία διοχετεύουν περί τα 7.500 τετραγωνικά χιλιόμετρα (2.900 mi²) υδροσυλλογής, που αποτελείται από δασικές χορτολιβαδικές εκτάσεις, δάση, αληθινή έρημο και αλπική έρημο.
Ανώτατη Λαϊκή Συνέλευση
Προεδρείο
Το Προεδρείο αποτελείται από τον Πρόεδρο, τους Αντιπροέδρους, τους γραμματείς και τα άλλα μέλη. Τα καθήκοντα της προεδρίας είναι τα εξής:
Δεξαμενή Νυούμπα υα Μούνγκου
Δεξαμενή
Κατασκευάστηκε για τους σκοπούς της άρδευσης, υδροηλεκτρικής ενέργειας και για να ξεκινήσει μια τοπική αλιευτική βιομηχανία. Οι εργασίες της δεξαμενής ολοκληρώθηκαν το Δεκέμβριο του 1969, ωστόσο, το σύστημα άρδευσης δεν είχε ακόμη αναπτυχθεί. Το σχέδιο ήταν να χτιστεί ένα φράγμα το οποίο θα εξυπηρετούσε το σκοπό της αποθήκευσης των πλημμυρικών ροών, οι οποίες θα επέτρεπαν την ανάπτυξη περίπου 30.000 στρεμμάτων αρδευόμενης γεωργίας και την παραγωγή ηλεκτρικής ενέργειας.
Ανώτατη Λαϊκή Συνέλευση
Προεδρείο
Εκτός από τα εκτελεστικά του καθήκοντα, το προεδρείο λαμβάνει επίσης διαπιστευτήρια διπλωματικών εκπροσώπων από χώρες του εξωτερικού.
Δεξαμενή Νυούμπα υα Μούνγκου
Δεξαμενή
Κατά το 1970, η λίμνη είχε μια ακμάζουσα αλιευτική παραγωγή Τιλάπιας. Ωστόσο, αυτό δεν κράτησε για πολύ και οι επόμενες αναφορές από το 1972 και το 1973, έδειξαν μια σημαντική μείωση σε αλιευτικά προϊόντα.
Ανώτατη Λαϊκή Συνέλευση
Προεδρείο
Σύμφωνα με το Σύνταγμα του 1998, το Προεδρείο και ο Πρόεδρος του Προεδρείου της Συνέλευσης αντικατέστησαν την Μόνιμη Επιτροπή της Συνέλευσης και τον Πρόεδρο της Μόνιμης Επιτροπής, ο οποίος κατείχε τη θέση τόσο του Προέδρου της Συνέλευσης όσο και του αρχηγού του κράτους, πριν από την καθιέρωση της θέσης του Προέδρου της Λαοκρατικής Δημοκρατίας της Κορέας. Επί του παρόντος, ο Πρόεδρος του Προεδρείου της Συνέλευσης αποτελεί και τον αρχηγό του κράτους, ενώ ο Πρόεδρος της Συνέλευσης είναι αρμόδιος για την ομαλή λειτουργία των συνεδριάσεων.
Εξωτερικοί σύνδεσμοι
Κατηγορία:Κοινοβούλια Α Κατηγορία:Κυβέρνηση της Βόρειας Κορέας
Σάουρον
Ο Σάουρον (αγγλικά: Sauron) είναι ένας φανταστικός λογοτεχνικός χαρακτήρας της μυθολογίας του Τζ. Ρ. Ρ. Τόλκιν. Βάσει αυτής, είναι ο Άρχοντας του σκότους ή αλλιώς ο Άρχοντας των δαχτυλιδιών, το όνομα του οποίου ο Τόλκιν χρησιμοποιεί στο λογοτεχνικό μυθιστόρημά του Ο άρχοντας των δαχτυλιδιών. Στον Άρχοντα των δαχτυλιδιών αποκαλύπτεται ό τι αυτός είναι ο Νεκρομάντης, που μονάχα αναφέρεται στο προηγούμενο βιβλίο του Τόλκιν, Το χόμπιτ. Ο χαρακτήρας εμφανίζεται και στο "Σιλμαρίλλιον".
Βιογραφία
Ο Σάουρον έζησε από την Πρώτη Εποχή της Μέσης Γης μέχρι και την Τρίτη Εποχή. Ήταν ένας από τους Μάιαρ και συγκεκριμένα Μαϊα της τάξης του Άουλε (ένας από τους 7 Βάλαρ, κάτι σαν τις θεότητες τις Μέσης Γης).
Ύστερα, στράφηκε με την πλευρά του Μέλκορ, που αργότερα μετονομάστηκε σε Μόργκοθ (Βάλαρ, που όμως έγινε ο πρώτος "σκοτεινός άρχοντας") και έγινε ο πιο έμπιστός του ακόλουθος. Όταν ο Μόργκοθ φυλακίστηκε, αυτός εξαφανίστηκε, μόνο για να εμφανιστεί πάλι ανάμεσα στα ξωτικά που τον ονόμασαν Αννάταρ (Αυτός Που Δίνει Δώρα). Εμφανιζόταν όμορφος και σοφός ανάμεσα τους και τους έπεισε να φτιάξουν δαχτυλίδια με δυνάμεις. Μόλις τα δαχτυλίδια κατασκευάστηκαν, αυτός έφτιαξε το Ένα δαχτυλίδι για να τα κυβερνά και έβαλε πολύ από τη δύναμη του μέσα του για να γίνει αυτό. Μόλις όμως το έβαλε στο δάχτυλο του τα ξωτικά τον κατάλαβαν. Ο Σάουρον έκλεψε όλα τα δαχτυλίδια εκτός τα Τρία των Ξωτικών, τα οποία ποτέ ο Σάουρον δεν άγγιξε. Εφτά έδωσε στους Νάνους και εννιά στους ανθρώπους οι οποίοι έγιναν στη συνέχεια τα Δαχτυλιδοφαντάσματα ή αλλιώς, Νάζγκουλ.
Το δαχτυλίδι λοιπον του Σάουρον φτιάχτηκε στο Βουνό του Χαμού, στην Μόρντορ και ήταν το μόνο μέρος όπου μπορούσε να καταστραφεί. Στη Μαύρη Γλώσσα ο Σάουρον είχε σχηματίσει πάνω στο δαχτυλίδι ένα κομμάτι από την ιστορία των δαχτυλιδιών, αυτό το κομμάτι που αναφερόταν σε αυτό. Ο Σάουρον το φόραγε συνέχεια γιατί του έδινε δύναμη όμως, σε έναν από τους μεγαλύτερους και σπουδαιότερους πολέμους της Μέσης Γης, στον λεγόμενο Πόλεμο της Τελευταίας Συμμαχίας, όπου ξωτικά και άνθρωποι ενώθηκαν για να πολεμήσουν τις δυνάμεις του, ο Σάουρον νικήθηκε από τον Ισίλντουρ, ο οποίος με την γενναία πράξη του έκόψε το δάχτυλο του Σάουρον, στο οποίο φόραγε το ένα δαχτυλίδι. Ο Ισίλντουρ πήρε το δαχτυλίδι και το κράτησε για τον εαυτό του,παρότι ο Έλροντ, ένα ξωτικό, τον συμβούλευσε να το καταστρέψει το δαχτυλίδι.
Όπως αναφέρει ο Τζ. Ρ. Ρ. Τόλκιν στα έργα του, το δαχτυλίδι είχε θέληση, η οποία οδήγησε τον Ισίλντουρ στον θάνατό του. Χρόνια αργότερα, το πνεύμα του επανεμφανίστηκε στο Ντολ Γκουλντούρ, με το ψευδώνυμο Νεκρομάντης. Παρ' όλα αυτά, αποκαλύφθηκε η αληθινή του ταυτότητα, κι έτσι έφυγε απο το Ντολ Γκουλντούρ κι επέστρεψε στην Μόρντορ. Τελικά, ο Σάουρον έπεσε με την καταστροφή του ίδιου του δαχτυλιδιού από έναν Χόμπιτ, τον Φρόντο Μπάγκινς, που παρόλο που κι αυτός είχε κυριευτεί από το δαχτυλίδι, κατάφερε με τη βοήθεια του κηπουρού και φίλου του Σαμ να το καταστρέψουν.
Παραπομπές
Κατηγορία:Ο Άρχοντας των Δαχτυλιδιών (χαρακτήρες) Κατηγορία:Το Σιλμαρίλλιον (χαρακτήρες) Κατηγορία:Φανταστικοί νεκρομάντες Κατηγορία:Φανταστικοί δικτάτορες Κατηγορία:Φανταστικοί διάβολοι και δαίμονες Κατηγορία:Φανταστικοί χαρακτήρες με αθανασία
Άννα Μαρία Θηρεσία της Λωρραίνης
Η Άννα-Μαρία-Θηρεσία, γαλλ. Anne-Marie-Thérèse (30 Ιουλίου 1648 - 1661) από τον Οίκο της Λωρραίνης ήταν κόρη του δούκα της Λωρραίνης. Έγινε ηγουμένη του αββαείου του Ρεμιρμόν.
Αγησίλαος Σπηλιάκος
Ο Αγησίλαος Σπηλιάκος (1921 - 1996) ήταν Έλληνας δικηγόρος και πολιτικός.
Άννα Μαρία Θηρεσία της Λωρραίνης
Βιογραφία
Ήταν η μόνη (επιζήσασα) κόρη του Νικολάου-Φραγκίσκου δούκα της Λωρραίνης και της Κλαυδίας-Φραγκίσκης, κόρης του Ερρίκου Β΄ δούκα της Λωρραίνης.
Αγησίλαος Σπηλιάκος
Βιογραφία
Σπούδασε νομικά και εργάστηκε ως δικηγόρος.
Άννα Μαρία Θηρεσία της Λωρραίνης
Βιογραφία
Από τα τέσσερα αδέλφια της επέζησε ο Κάρολος Ε΄ δούκας της Λωρραίνης. Έγινε πριγκίπισσα-ηγουμένη στο αυτοκρατορικό αββαείο του Ρεμιρμόν της Γαλλίας. Επειδή όταν πήγε ήταν πολύ μικρή, το Ρεμιρμόν διοικήθηκε από τη νταμ ντουαγιέν Ελέν ντ'Ανγκλύρ και τη νταμ σονιέρ Μπερνάρντ ντε Κλερον ντε Σαφρ.
Αγησίλαος Σπηλιάκος
Βιογραφία
Το 1964 εξελέγη βουλευτής Λακωνίας με την Ένωση Κέντρου. Αργότερα έγινε ένας από τους (αποκαλούμενους και αποστάτες) βουλευτές από το κόμμα, το 1965. .
Διορίστηκε τον Αύγουστο του 1965 υφυπουργός Οικονομικών στην κυβέρνηση Τσιριμώκου. Στην κυβέρνηση Στεφανόπουλου παρέμεινε υφυπουργός Οικονομικών από τις 5 Οκτωβρίου 1965 ως τις 22 Δεκεμβρίου 1966.
Πέθανε σε ηλικία 75 ετών, το 1996.
Παραπομπές
Κατηγορία:Έλληνες υφυπουργοί Οικονομικών Κατηγορία:Βουλευτές εκλεγμένοι με την Ένωση Κέντρου Κατηγορία:Βουλευτές Λακωνίας
Ζαχαριά Εύβοιας
Η Ζαχαριά είναι ημιορεινό χωριό στη νότια Εύβοια της Περιφερειακής Ενότητας Εύβοιας σε υψόμετρο 200 μέτρα.
Διοικητικά στοιχεία
Επίσημα αναφέρεται, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Καρύστου. Το 1912 με το ΦΕΚ 245Α - 16/08/1912 ο οικισμός αποσπάται από το δήμο Καρύστου και προσαρτάται στην κοινότητα Αμυγδαλιάς. Το 1997 με το ΦΕΚ 244Α - 04/12/1997 ο οικισμός αποσπάται από την κοινότητα Αμυγδαλέας και προσαρτάται στην κοινότητα Καφηρέως. Το 2010 με το ΦΕΚ 87Α - 07/06/2010 ο οικισμός αποσπάται από την κοινότητα Αμυγδαλέας και προσαρτάται στην κοινότητα Καφηρέως. Σύμφωνα με το πρόγραμμα Καλλικράτης μαζί με το Καψούρι, το Δρυμωνάρι, το Θύμι την Αμυγδαλιά, την Πρινιά και τη Σχίζαλη αποτελούν την δημοτική κοινότητα Αμυγδαλέας η οποία υπάγεται στη Δημοτική Ενότητα Καφηρέως του Δήμου Καρύστου )
Ιστορία
Η ίδρυση της Ζαχαριάς ανάγεται στη Βυζαντινή περίοδο και η ονομασία προήλθε από τον ιππότη Λικάριο, ο οποίος είχε εγκαταστήσει το φρούριο-κάστρο Ανεμοπύλα στη νοτιοανατολική πλευρά του όρους Πρόκα κατά τον 13ο αιώνα. Οι κάτοικοι τον ονόμαζαν Ζαχαρία.
Παραπομπές
Κατηγορία:Χωριά του νομού Εύβοιας Κατηγορία:Δήμος Καρύστου
Κύπρος (μυθολογία)
Με το όνομα Κύπρος στη μυθολογία αναφέρονται τρία πρόσωπα που σχετίζονται με την ονομασία της νήσου Κύπρος.
Σύμφωνα με τον Στέφανο Βυζάντιο ήταν κόρη του Κινύρα, ο Κωνσταντίνος Πορφυρογέννητος αναφέρει άλλη παράδοση που λέει ήταν κόρη του Βύβλου και της Αφροδίτης, ...Κύπρος εκλήθη από Κύπρου της θυγατρός του Κινύρου, ή της Βύβλου και Αφροδίτης.... Ο Ευστάθιος μας αναφέρει ότι ήταν γιος του Κινύρα.
Παραπομπές
Κατηγορία:Επώνυμοι ήρωες της ελληνικής μυθολογίας Κατηγορία:Κύπριοι της ελληνικής μυθολογίας
Ανεξάρτητος Παρατηρητής
δεξιά|200px|μικρογραφία|Χαρακτηριστικό εξώφυλλο της εφημερίδας
Ο Ανεξάρτητος Παρατηρητής, είναι μία από τις παλαιότερες περιφερειακές εφημερίδες της Αττικής (έτος ιδρύσεως 1969-70). Η εφημερίδα αρχικά κυκλοφορούσε στις περιοχές Χολαργού-Παπάγου, ενώ από το 2005 καλύπτει ειδησεογραφικά και την πόλη της Αγίας Παρασκευής. Ιδρυτής της εφημερίδας ήταν ο Απόστολος Βραχιολίδης, από τους σημαντικότερους ρεπόρτερ της δεκαετίας του 1960. Από το 1997 την διεύθυνση και ιδιοκτησία του «Ανεξάρτητου Παρατηρητή» ανέλαβε ο γιος του Μάκης Βραχιολίδης ο οποίος ήδη δημοσιογραφούσε και αρθρογραφούσε στην εφημερίδα από τις αρχές της δεκαετίας του 1980. Από το 2010 η εφημερίδα έχει το δικό της site (indobserver.gr), προφίλ στα μέσα κοινωνικής δικτύωσης, ενώ ο Μάκης Βραχιολίδης από το 2017 έχει ραδιοφωνική εκπομπή (στο διαδίκτυο) με τίτλο "Ανεξάρτητος Παρατηρητής" (τον τίτλο δηλαδή της εφημερίδας), ενώ το 2021 είχε και εβδομαδιαία τηλεοπτική εκπομπή (το GRDnews) Η εφημερίδα (και ο εκδότης της) είναι μέλος της Ένωσης Δημοσιογράφων Ιδιοκτητών Περιοδικού Τύπου
Γενικά στοιχεία
Η έκδοσή της είναι μηνιαία και διαθέτει τιράζ περίπου 1.500 φύλλων, με σημαντικό μέρος τους να διανέμεται μέσω των ΕΛΤΑ, ενώ αρκετά τεύχη αποστέλλονται στις πρεσβείες της Αθήνας, στη Βουλή των Ελλήνων και στα πολιτικά κόμματα. Τα τελευταία χρόνια κυκλοφορεί και ως «Διπλωματικός Παρατηρητής», καλύπτοντας πολιτικά θέματα και θέματα εξωτερικής πολιτικής-διπλωματίας.
Ο «Ανεξάρτητος Παρατηρητής» έχει διαστάσεις 28,5 εκ. Χ 40,5 εκ. τυπώνεται σε χαρτί illustration/velvet 90 gr. και διαθέτει έγχρωμες ή και Α/Μαυρες σελίδες.
Προσανατολισμός-δράση
Η έκδοση του "Ανεξάρτητου Παρατηρητή" κινήθηκε από τα πρώτα χρόνια της δημιουργίας της στα πλαίσια της διεκδικητικής-μαχητικής δημοσιογραφίας, δίνοντας έμφαση στην προστασία του περιβάλλοντος.
Αντιτάχθηκε στην χούντα και στα σχέδιά της για οικοπεδοποίηση του Υμηττού, με αποτέλεσμα ο ιδρυτής της εφημερίδος να διωχθεί από το καθεστώς και να οδηγηθεί στο Στρατοδικείο. Η πτώση της χούντας το 1974 γλίτωσε τον Απόστολο Βραχιολίδη από την φυλακή.
Η προστασία του περιβάλλοντος παραμένει κύρια επιδίωξη της εφημερίδας, η οποία δημοσίευσε αποκλειστική συνέντευξη του Χρήστου Μαυρίκη, ενός εκ των ατόμων που διεκδικούν δασικές εκτάσεις στον Υμηττό, στην οποία αποκάλυπτε τους ακριβείς στόχους του. Η συνέντευξη απασχόλησε ηλεκτρονικά και έντυπα Μέσα Ενημέρωσης, με αποτέλεσμα να παρέμβει εισαγγελέας και να γίνουν έρευνες οι οποίες και οδήγησαν την υπόθεση στο δικαστήριο. Βασικότερος μάρτυρας της δίκης ήταν ο διευθυντής και εκδότης του «Ανεξάρτητου Παρατηρητή». Τελικά ο Χρήστος Μαυρίκης καταδικάστηκε σε πολυετή φυλάκιση.
Το μοντέλο της ανεξάρτητης δημοσιογραφίας με έλεγχο της εξουσίας και άρνηση συμβιβασμού με τοπικά και άλλα συμφέροντα ή ποδηγέτησης από πολιτικά κόμματα, το οποίο δηλώνει ότι ακολουθεί η εφημερίδα, έχει συναντήσει αντιδράσεις πολλαπλής μορφής. Αποτέλεσμα αυτής ήταν ο εκδότης της να έχει οδηγηθεί τρεις φορές στο εδώλιο του κατηγορουμένου από μηνύσεις που του υπέβαλαν οι τ. Δήμαρχοι Χολαργού (Δ. Νικολάου) και Παπάγου (Β. Ξύδης). Αθωώθηκε σε όλες τις δίκες
Πάπας Ιωάννης Δ΄
Ο Πάπας Ιωάννης Δ΄ διετέλεσε Πάπας Ρώμης από τις 24 Δεκεμβρίου του 640 έως και το θάνατό του στις 12 Οκτωβρίου του 642. Εκλέχτηκε μετά από μία τετράμηνη περίοδο χηρείας του παπικού θρόνου. (sede vacante).
Η οικογένεια του καταγόταν από την Αλβανία, αλλά εκείνος γεννήθηκε στη Δαλματία και πιθανότατα στην πόλη Σάλωνα. Ο πατέρας του ονομαζόταν Βενάντιος και ήταν «σχολαστικός» (δικηγόρος). Την περίοδο της εκλογής του ήταν αρχιδιάκονος της Εκκλησίας της Ρώμης, που αποτελούσε σημαντική θέση για τη διακυβέρνηση της Αγίας Έδρας. Καθώς η ενθρόνιση του Ιωάννη έγινε στις 24 Δεκεμβρίου, ημερομηνία πολύ κοντινή στην εκλογή του, εικάζεται ότι η παπική εκλογή επικυρώθηκε από το βυζαντινό έξαρχο στη Ραβέννα και όχι από τον ίδιο το βυζαντινό αυτοκράτορα.
Τα προβλήματα που προέκυψαν από τις επιδρομές των Σλάβων στην ιδιαίτερη πατρίδα του, προσέλκυσαν την προσοχή του Πάπα στην περιοχή αυτή. Για να απαλύνει τον πόνο των κατοίκων, ο Ιωάννης έστειλες τον ηγούμενο Μαρτίνο στη Δαλματία και την Ίστρια με μεγάλα χρηματικά ποσά για την εξαγορά των αιχμαλώτων. Καθώς οι κατεστραμμένοι ναοί δεν μπορούσαν να ξαναχτιστούν, τα λείψανα ορισμένων από τους σημαντικότερους Δαλματούς αγίους μεταφέρθηκαν στη Ρώμη. Ο Ιωάννης ανέγειρα ένα παρεκκλήσι προς τιμή τους, το οποίο διατηρείται ακόμη. Διακοσμήθηκε με ψηφιδωτά, στα οποία απεικονίζεται ο Πάπας να κρατά στα χέρια του το παρεκκλήσι. Δεν ασχολήθηκε όμως μόνο με την αποκατάσταση των θυμάτων.. Θέλησε να εκχριστιανίσει και τους ίδιους τους Σλάβους. Ο αυτοκράτορας Κωνσταντίνος Πορφυρογέννητος λέει ότι ο Πόργκα, δούκας των Κροατών της Δαλματίας, τον οποίο κάλεσε στη Δαλματία ο Ηράκλειος, έστειλε επιστολή σε κάποιον αυτοκράτορα Ηράκλειο ζητώντας του χριστιανούς δασκάλους. Εικάζεται ότι πρόκειται για τον ίδιο το βυζαντινό αυτοκράτορα, ο οποίος με τη σειρά του ζήτησε τη βοήθεια του Πάπα Ιωάννη.
Μετά την εκλογή του και πριν την ενθρόνισή του, ο Ιωάννης και οι επίσκοποι της Ρώμης έστειλαν επιστολή στον κλήρο της Βόρειας Ιρλανδίας για να τους επισημάνουν τα λάθη που έκαναν στην επιλογή της ημερομηνίας εορτασμού του Πάσχα, και να τους στηρίξουν στον αγώνα τους ενάντια στην αίρεση του Πελαγιανισμόυ. Την ίδια περίοδο καταδίκασε το Μονοθελητισμό. Ο αυτοκράτορας Ηράκλειος αμέσως αποκήρυξε το μονοθελητιστικό κείμενο γνωστό σαν «Έκθεση». Στο γιο του Ηράκλειου, Κωνσταντίνο Γ', ο Ιωάννης απέστειλε την απολογία του για τον Πάπα Ονώριο Α΄, στην οποία αποδοκίμαζε την προσπάθεια σύνδεσης του ονόματος του Ονώριου με τον Μονοθελητισμό. Ο Ονώριος, σύμφωνα με τον Ιωάννη, μιλώντας για μία θέληση του Ιησού, προσπαθούσε να αποδείξει ότι δεν υπήρχαν δύο αντικρουόμενες θελήσεις.
Πέθανε στις 12 Οκτωβρίου του 642 και τάφηκε στη Βασιλική του Αγίου Πέτρου.
Εξωτερικοί σύνδεσμοι
Κατηγορία:Πάπες Κατηγορία:Ιταλοί Πάπες Κατηγορία:Πάπες 7ου αιώνα Κατηγορία:Βυζαντινοί του 7ου αιώνα
Υποκορισμός
Ο υποκορισμός είναι μια μορφολογική λειτουργία της γλώσσας με την οποία οι άνθρωποι εκφράζουν είτε την φυσική είτε τη συναισθηματική σμίκρυνση της σημασίας μιας λέξης.
Με τον όρο υποκοριστικά ονομάζουμε παράγωγες πάντα λέξεις με ιδιαίτερες καταλήξεις σε αντίθεση με τα χαϊδευτικά τα οποία προέρχονται από παραλλαγές συντμήσεων των ονομάτων.
Ο υποκορισμός χρησιμοποιείται ήδη από την Αρχαία ελληνική γλώσσα και συναντάται επίσης σε αρκετές σύγχρονες γλώσσες, κυρίως της Μεσογείου.
Παραπομπές
Κατηγορία:Γλωσσική μορφολογία
Χειμερινή Ώρα Μιανμάρ
Η Χειμερινή Ώρα Μιανμάρ (MMT) (βιρμανικά: မြန်မာ စံတော်ချိန်, προφορά: mjəmà sàɴdɔ̀dʑèiɴ, πρώην γνωστή ως Χειμερινή Ώρα Βιρμανίας (BST) είναι η χειμερινή ώρα στη Μιανμάρ, 6:30 ώρες μπροστά από τον UTC (UTC+06:30). Η MMT υπολογίζεται με βάση το γεωγραφικό μήκος 97° 30'. Η MMT χρησιμοποιείται όλο το χρόνο καθώς η Μιανμάρ δεν χρησιμοποιεί την θερινή ώρα.
Παραπομπές
Μιανμαρ Κατηγορία:Γεωγραφία της Μιανμάρ
Χρίστος Χριστοφίδης
Ο Χρίστος Χριστοφίδης (Μόρφου, 20 Ιουνίου 1974) είναι Ελληνοκύπριος πολιτικός. Από το 2021 είναι βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ.
Βιογραφικά στοιχεία
Ο Χρίστος Χριστοφίδης γεννήθηκε στη Μόρφου στις 20 Ιουνίου 1974. Απέκτησε πτυχίο Επιστημών της Αγωγής από το Πανεπιστήμιο Κύπρου. Επιπρόσθετα, απέκτησε πτυχίο Πολιτικών Επιστημών από το ίδιο πανεπιστήμιο. Συνέχισε με μεταπτυχιακές σπουδές στην Κοινωνιολογία στο Πανεπιστήμιο του Ουόρικ και στην Πολιτική και Κοινωνική Θεωρία στο Πανεπιστήμιο Κύπρου.
Είναι νυμφευμένος με τη Ρίτα Παναούρα και έχει 2 παιδιά.
Πολιτική διαδρομή
Διετέλεσε Γενικός Γραμματέας της ΕΔΟΝ, Επικεφαλής του Γραφείου Επαναπροσέγγισης του ΑΚΕΛ και Γραμματέας του Φοιτητικού Τμήματος της ΕΔΟΝ. Εργάζεται στο ΑΚΕΛ και είναι Επαρχιακός Γραμματέας του ΑΚΕΛ Λευκωσίας-Κερύνειας, μέλος του Πολιτικού Γραφείου της Κεντρικής Επιτροπής του ΑΚΕΛ και Επικεφαλής του Γραφείου Παιδείας του Κόμματος.
Συμμετείχε στις στις βουλευτικές εκλογές του 2016 στην Εκλογική Περιφέρεια Λευκωσίας με το ΑΚΕΛ αλλά δεν εξελέγη. Εκλέχτηκε βουλευτής στις βουλευτικές εκλογές του 2021 στην Εκλογική Περιφέρεια Λευκωσίας με το ΑΚΕΛ για την ΙΒ΄ Κοινοβουλευτική Περίοδο.
Πηγές
Κατηγορία:Βουλευτές εκλεγμένοι με το ΑΚΕΛ Κατηγορία:Βουλευτές Λευκωσίας Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Κλείταρχος ο γλωσσογράφος
Ο καταγόμενος από την Αίγινα Κλείταρχος (Κλείταρχος ἐξ Αἰγίνης) ήταν γραμματικός και λεξικογράφος του 1ου ή 2ου π.Χ. αιώνα. Έγραψε ένα σύγγραμμα επτά βιβλίων με τίτλο Γλώσσαι ή Περί γλωσσών πραγματεία στο οποίο παρουσίαζε τις ιδιορρυθμίες των διαφόρων ελληνικών διαλέκτων και ερμήνευε πληθώρα ιδιωματικών λέξεων, καθώς και λέξεων που προέρχονταν από εξειδικευμένα επαγγελματικά γλωσσάρια.
Ο Κλείταρχος και το έργο του μνημονεύονται από τον Αθήναιο, τον Πρόκλο, τον Αρποκρατίωνα, και το βυζαντινό Μέγα Ετυμολογικόν κ.ά. Όλα τα διασωθέντα αποσπάσματα συγκεντρώθηκαν και εκδόθηκαν το 1842 στο Βερολίνο.
Παραπομπές
κατηγορία:Αρχαίοι Έλληνες γραμματικοί κατηγορία:Αρχαίοι Έλληνες λεξικογράφοι
Κυβέρνηση Ντμίτρι Μεντβέντεφ 2012
Η Κυβέρνηση Ντμίτρι Μεντβέντεφ ήταν η κυβέρνηση της Ρωσίας από τον Μάιο του 2012 εώς τον Ιανουάριο του 2020. Σχηματίστηκε λίγο αργότερα από την εκλογή του Βλαντίμιρ Πούτιν στην προεδρία. Στην πρωθυπουργία διορίστηκε ο πρώην Πρόεδρος της Ρωσίας Μεντβέντεφ. Αντικατέστησε την Κυβέρνηση Πούτιν 2008 και ανέλαβε καθήκοντα τον Μάιο του 2012. Η Κυβέρνηση αποτελείται από μέλη του κόμματος Ενωμένη Ρωσία καθώς και μερικούς ανεξάρτητους υπουργούς διορισμένους από τον Πρόεδρο Πούτιν. Η κυβέρνηση έχει αντιμετωπίσει διάφορα προβλήματα και καταστάσεις όπως η κρίση στην Κριμαία και οι κυρώσεις που επιβλήθηκαν απο ΕΕ και ΗΠΑ. Η κυβέρνηση παραιτήθηκε στις 16 Ιανουαρίου του 2020.